Damu ni ndito kuliko maji

Damu ni nzito kuliko maji

Baada ya mama yake kuiaga dunia,babake Modi alibaki akiwa mpweke
sana.Alihuzunika Kwa kumpoteza mke wake ila alijua lazima maisha
yangeendelea bila yeye.Akabaki yeye mdiye baba na mlezi wa mtoto
wake.Alimpa mapenzi ili asiathirike na kifo cha mama yake.Alimpenda na
kumengaenga kila uchao.Ikafika siku akatambua kwamba kazi ya ulezi
asingeiweza peke yake hivyo akatafuta mfanyikazi wa ndani wa nyumba.

Mfanyajikazi huyu alikuwa msichana.Msichana Hutu alikuwa mrembo mithili
ya mbega.Alifanya kazi Kwa bidii na jitihada.Vilevile alimpenda Modi
kama mtoto wake.Akamliwaza usiku na mchana.Hakukomea hapo tu bali
alimhudumia vilivyo bila chuki wala wivu wowote.Modi alikua kama watoto
wengine na hivyo akafikia umri ambapo aliweza kujiunga na chuo
kikuu.Huko alisoma kwa bidii sana.Mvulana huyu alikuwa wembe masomoni na
hivyo akawapiku wanafunzi wengi katika taaluma aliyosomea.

Haikupita muda mrefu akakutana na kidosho.Kwake alikuwa malaika.Alikuwa
mwingi wa urembo na tabia.Alipomweleza Anita yaliyokuwa moyoni mwake,
kwanza alimkatalia ila baadaye alimpokea Kwa mikono miwili.Wakapendana
sana Kwa dhati ya moyo.Ikawa wanaongozana kila sehemu.Ikawa ukimwona
Modi Anita bila shaka alikuwa nyuma.Wakahadithiana matukio ya maisha
yao.Wakahadithia kuhusiana na mema na mabaya yaliyokuw yamefanyika
katika maisha yao.

Alipotambulishwa kwake kule nyumbani na baba yake kuwa alikuwa mke wa
baba yake alishtuka.Akajiuliza ilikuwaje mpaka wakakutana na walikutana
vipi.Anita vilevile alishtuka kumwona Modi ndani ya nyumba ya mume
wake.Akajaribu kuzungumza lakini katu maneno hayakumtoka
mdomoni.Alitamani angemkaribia Modi lakini thubutu.Babake Modi Kwa kweli
alikuwa simba.Wote walibaki wametazamana Kwa muda mrefu.Moyo wa Anita
alikuwa ukimwenda mbio wakati ule.Alihisi kama alikuwa ndotoni.Ilikuwaje
akapenda baba na mtoto wake.

Ukweli ni kuwa Modi alikuwa bado anampenda.Alipomwona ndipo huba lake
kwake lilizidi maradufu.Alikuwa amempeza muda sasa.Anita alikuja kupotea
chuoni ghafla.Akamtafuta kote bila mafanikio.Marafiki zake
walishirikiana naye katika msako wa mpenzi wake.Alimpigia simu akapata
ni mteja.Akamtafuta alikoishi akapata kuna mpangaji mwengine kisha
akamwuulizia kwa marafiki zake ila hakupata jibu sahihi.

Anakumbuka kupokea barua aliyoipata chini ya mlango wake.

S.L.P 90800,
Nairobi.

13/02/02.

Kwa mwandani,

Pokea salamu nyingi kutoka kwangu mithili ya mchanga wa baharini.Ni ombi
langu kuu kwamba hujambo.Vipi kuhusu masomo yako.Mimi ni mzima sina
neno.Namshukuru Allah Kwa kunijalia siha njema.Nimekupeza
kipenzi.Natamani ningekuwa hapo kama tulivyoahidiana Ila haiwezekani kwa
sasa.Modi alipousoma waraka na kufika pale alishusha pumzi ila
akajiuliza alikuwa wapi hasa.

Madhumuni ya kukuandikia barua hii ni kukujuza niliko.Niko salama ila
siko karibu nawe.Najua utashtuka Ila nisamehe sikupata wakati wa kukuaga
mpenzi.Baba alikuja kunichukua tulipokuwa likizo kutokana na mgomo
chuoni na kutaka niandamane naye.Unapoisoma hii barua kwa sasa mimi
nitakuwa London.Nakuomba uendelee na masomo bila wasiwasi na iwapo
utapata msichana mwengine ambaye atakupenda usisite kwani sijui kama
nitarejea au la.

Ni mimi wako,

Anita Chibabu.

Waraka huu ulimkatakata Modi maini si haba.Ujumbe alioupata
ulimghadhabisha sana.Hakutaka msichana mwengine kama mpenzi wake na
mbona babake afanye vile kuwa kikwazo katika penzi lao?Leo ana furaha ya
kibogoyo aliyeota meno.Amemwona mtu wa thamani.Modi alilala usingizi wa
pono usiku ule akiwa tayari ameweka mikakati yake sawa.Siku iliyofuata
alimwalika Anita ili amtembeze ila huko ndiko alikotekeleza mipango
yake.

Alimshawishi kuwa aachane na baba yake kwani yeye bado alikuwa
akimpenda.Anita hakusita kwani pia yeye alitamani siku ambayo angemtia
Modi machoni na kumweleza ukweli aliokuwa nao.Hivyo wakafurahia kukutana
tena na wakawa wanakutana kisiri.Toka Anita kuolewa na babake Modi
alikuwa hajamruhusu kufanya tendon la ndoa naye ila alipokutana na Modi
alifanya hivyo.

Haikupita siku nyingi akahimili.Dalili za kutapika,kulala mara Kwa Mara
na uchovu uliokithiri ulimfanya babake Modi kugundua hilo.Alifurahi
ghaya asijue haikuwa yake.Alikuja kugundua ukweli kwa mfanyakazi wake wa
ndani.Alimweleza yote aliyoyaona muda alipokuwa amesafiri
kikazi.Hakuamini ila alipoona kwa macho yake hakuwa na budi.Uadui
ukaingia baina ya baba na mtoto ila Modi alisisitiza kwamba Anita ni
Mali yake.

Ni mara ngapi baba yake amejaribu kumtoa uhai Modi akashindwa.Ama ukweli
damu ni nzito kuliko maji.